
DR 31.7.2018                                                                    119                   

 
Kehadiran anggota berpakaian uniform di kawasan-kawasan yang strategik adalah 

bersesuaian dengan konsep polis omnipresent dan akan menjadi penghalang kepada 
penjenayah untuk melakukan jenayah. PDRM telah menubuhkan jabatan khas iaitu Jabatan 
Pencegahan Jenayah dan Keselamatan Komuniti yang akan memberi fokus kepada program 
pencegahan jenayah dan melibatkan sumber dalaman serta penglibatan masyarakat untuk 
membantu pihak polis. 

PDRM telah mewujudkan unit perisikan bersepadu dengan mengguna pakai konsep 
intelligent lead policing iaitu sebagai pusat pengumpulan maklumat dan risikan jenayah. 
Risikan dan analisis jenayah akan dibuat untuk mengesan dan menangkap penjenayah atau 
merancang tindakan pencegahan jenayah dengan lebih efektif.  

Langkah mutakhir yang diambil untuk mencegah jenayah adalah dengan mengambil 
tindakan di bawah Akta Pencegahan Jenayah (POCA). Kesalahan-kesalahan yang telah 
diambil tindakan di bawah POCA adakah berkaitan kongsi gelap, pemerdagangan orang, 
penyeludupan migran, perjudian, maksiat dan lain-lain jenayah yang boleh menimbulkan 
kegusaran kepada masyarakat umum. 

Berkenaan dengan isu kewarganegaraan dan pendaftaran. Tuan Yang di-Pertua, 
Yang Berhormat Alor Setar dan Yang Berhormat Rasah bertanyakan sama ada kementerian 
akan menggunakan laporan DNA untuk mengesahkan hubungan anak dan bapa dalam 
permohonan kewarganegaraan bagi anak tidak sah taraf. Adakah permohonan tersebut 
diambil kira di bawah Perkara 15(2), dan bukannya Perkara 15A seperti yang diamalkan pada 
masa ini. 

Dato’ Haji Che Abdullah bin Mat Nawi [Tumpat]: Pohon laluan. 

Dato’ Mohd Azis bin Jamman: Isu dokumen pengenalan diri, kewarganegaraan dan 
juga persekolahan anak tidak sah taraf yang dilahirkan oleh wanita warga asing dan juga 
pertimbangan permohonan kewarganegaraan bagi mereka yang lahir di Malaysia sebelum 
merdeka tetapi tiada sijil lahir di bawah Perkara 16, Perlembagaan Persekutuan dan 
bukannya di bawah Perkara 19, Perlembagaan Persekutuan.  

Penentuan taraf kewarganegaraan seseorang individu adalah berdasarkan kepada 
status perkahwinan dan taraf kewarganegaraan ibu bapa sewaktu kelahiran berlaku. Bagi 
individu yang dilahirkan sebelum perkahwinan ibu bapa mereka didaftarkan secara sah 
mengikut perundangan negara ini, bagi anak tidak sah taraf, maka kewarganegaraan individu 
tersebut adalah mengikut kewarganegaraan ibunya selaras dengan Seksyen 17, Bahagian 
III, Jadual Kedua, Perlembagaan Persekutuan. 

■1920 

 Justeru, anak tidak sah taraf yang dilahirkan oleh wanita warga asing akan 
direkodkan sebagai bukan warganegara walaupun bapa biologinya adalah warganegara 
Malaysia.  Dalam kes anak tidak sah taraf tersebut, permohonan kewarganegaraan Malaysia 
boleh dikemukakan di bawah Perkara 15A Perlembagaan Persekutuan. Laporan ujian DNA 
adalah dokumen sokongan bagi mengesahkan pertalian darah seseorang individu dengan 
ahli keluarga khususnya antara individu tersebut dengan ibu bapa atau adik-beradik yang 
lain. 

 Namun, laporan ujian DNA bukan bukti konklusif dalam pertimbangan untuk 
menganugerahkan kewarganegaraan termasuk bagi membolehkan permohonan 
kewarganegaraan dikemukakan di bawah Perkara 15(2) Perlembagaan Persekutuan iaitu 
permohonan bagi anak kepada warganegara Malaysia. Ini adalah kerana pemohon juga 
harus mematuhi peruntukan perundangan termasuk yang berkaitan dengan pendaftaran 
perkahwinan.  

Pematuhan kepada syarat-syarat yang telah ditetapkan oleh undang-undang adalah 
amat penting bagi memastikan kewarganegaraan dianugerahkan kepada individu yang 
berkelayakan, berkualiti, dapat memberikan sumbangan signifikan kepada negara serta 
menumpahkan taat setia kepada Seri Paduka Baginda Yang di-Pertuan Agong tanpa 
mengabaikan kepentingan nasional serta keselamatan dan kesejahteraan warganegara 
sedia ada. 

  

 



Kehadiran anggota berpakaian uniform di kawasan-kawasan yang strategik adalah. bersesuaian dengan konsep polis omnipresent dan akan menjadi penghalang kepada penjenayah untuk melakukan jenayah. PDRM telah menubuhkan jabatan khas iaitu Jabatan Pencegahan Jenayah dan Keselamatan Komuniti yang akan memberi fokus kepada program pencegahan jenayah dan melibatkan sumber dalaman serta penglibatan masyarakat untuk membantu pihak polis. PDRM telah mewujudkan unit perisikan bersepadu dengan mengguna pakai konsep intelligent lead policing iaitu sebagai pusat pengumpulan maklumat dan risikan jenayah. Risikan dan analisis jenayah akan dibuat untuk mengesan dan menangkap penjenayah atau merancang tindakan pencegahan jenayah dengan lebih efektif. Langkah mutakhir yang diambil untuk mencegah jenayah adalah dengan mengambil tindakan di bawah Akta Pencegahan Jenayah (POCA). Kesalahan-kesalahan yang telah diambil tindakan di bawah POCA adakah berkaitan kongsi gelap, pemerdagangan orang, penyeludupan migran, perjudian, maksiat dan lain-lain jenayah yang boleh menimbulkan kegusaran kepada masyarakat umum. Berkenaan dengan isu kewarganegaraan dan pendaftaran. Tuan Yang di-Pertua, Yang Berhormat Alor Setar dan Yang Berhormat Rasah bertanyakan sama ada kementerian akan menggunakan laporan DNA untuk mengesahkan hubungan anak dan bapa dalam permohonan kewarganegaraan bagi anak tidak sah taraf. Adakah permohonan tersebut diambil kira di bawah Perkara 15(2), dan bukannya Perkara 15A seperti yang diamalkan pada masa ini. Dato' Haji Che Abdullah bin Mat Nawi [Tumpat]: Pohon laluan. Dato' Mohd Azis bin Jamman: Isu dokumen pengenalan diri, kewarganegaraan dan juga persekolahan anak tidak sah taraf yang dilahirkan oleh wanita warga asing dan juga pertimbangan permohonan kewarganegaraan bagi mereka yang lahir di Malaysia sebelum merdeka tetapi tiada sijil lahir di bawah Perkara 16, Perlembagaan Persekutuan dan bukannya di bawah Perkara 19, Perlembagaan Persekutuan. Penentuan taraf kewarganegaraan seseorang individu adalah berdasarkan kepada status perkahwinan dan taraf kewarganegaraan ibu bapa sewaktu kelahiran berlaku. Bagi individu yang dilahirkan sebelum perkahwinan ibu bapa mereka didaftarkan secara sah mengikut perundangan negara ini, bagi anak tidak sah taraf, maka kewarganegaraan individu tersebut adalah mengikut kewarganegaraan ibunya selaras dengan Seksyen 17, Bahagian III, Jadual Kedua, Perlembagaan Persekutuan. #1920. Justeru, anak tidak sah taraf yang dilahirkan oleh wanita warga asing akan direkodkan sebagai bukan warganegara walaupun bapa biologinya adalah warganegara Malaysia. Dalam kes anak tidak sah taraf tersebut, permohonan kewarganegaraan Malaysia boleh dikemukakan di bawah Perkara 15A Perlembagaan Persekutuan. Laporan ujian DNA adalah dokumen sokongan bagi mengesahkan pertalian darah seseorang individu dengan ahli keluarga khususnya antara individu tersebut dengan ibu bapa atau adik-beradik yang lain. Namun, laporan ujian DNA bukan bukti konklusif dalam pertimbangan untuk menganugerahkan kewarganegaraan termasuk bagi membolehkan permohonan kewarganegaraan dikemukakan di bawah Perkara 15(2) Perlembagaan Persekutuan iaitu permohonan bagi anak kepada warganegara Malaysia. Ini adalah kerana pemohon juga harus mematuhi peruntukan perundangan termasuk yang berkaitan dengan pendaftaran perkahwinan. Pematuhan kepada syarat-syarat yang telah ditetapkan oleh undang-undang adalah amat penting bagi memastikan kewarganegaraan dianugerahkan kepada individu yang berkelayakan, berkualiti, dapat memberikan sumbangan signifikan kepada negara serta menumpahkan taat setia kepada Seri Paduka Baginda Yang di-Pertuan Agong tanpa mengabaikan kepentingan nasional serta keselamatan dan kesejahteraan warganegara sedia ada.